ພວກປະທ້ວງ ຢູ່ຮົງກົງ ຂົ່ມຂູ່ ຈະຍຶດເອົາ ໂຮງການ ຂອງ ລັດຖະບານ 
ພວກປະທ້ວງນິຍົມປະຊາທິປະໄຕ ໃຫ້ເວລາ ແກ່ຜູ້ບໍລິຫານຮົງກົງ ທ່ານ Leung Chun-ying ຮອດທ່ຽງຄືນ ຕາມເວລາທ້ອງຖິ່ນ ໃຫ້ອອກຈາກຕຳແໜ່ງ.
ພວກປະທ້ວງນິຍົມປະຊາທິປະໄຕໃນຮົງກົງ ກຳລັງຂົ່ມຂູ່ຈະຍຶດ ເອົາອາຄານລັດຖະບານຫລາຍຫລັງ ຖ້າຫົວໜ້າບໍລິຫານຮົງກົງ ທີ່ເປັນມິດກັບປັກກິ່ງ ບໍ່ຍອມລາອອກຈາກໜ້າທີ່ ໃນວັນພະຫັດ ມື້ນີ້ ພວກນັກສຶກສາປະທ້ວງ ໃຫ້ເວລາແກ່ທ່ານ Leung Chun- ying ຮອດທ່ຽງຄືນຕາມເວລາທ້ອງຖິ່ນ ເພື່ອໃຫ້ລາອອກຈາກ ຕຳແໜ່ງ ແລະພວກເຂົາເຈົ້າໄດ້ເລີ້ມພາກັນຕັ້ງຄ້າຍ ຢູ່ຂ້າງ ນອກຫ້ອງການຂອງທ່ານ ໃນຮົງກົງ ຊຶ່ງເປັນເຂດປົກຄອງຕົນ ເອງເຄິ່ງນຶ່ງນັ້ນແລ້ວ ການຄອບຄອງພວກຕຶກອາຄານຂອງລັດຖະບານຈະເປັນການເພີ້ມທະວີການປະເຊີນໜ້າ ທີ່ສຳຄັນສຳລັບພວກປະທ້ວງ ຊຶ່ງຫລາຍໝື່ນຄົນໃນນັ້ນໄດ້ພາກັນພັກນອນຄ້າງຄືນຢູ່ຕາມ ຖະຫນົນຫລວງສາຍຕ່າງໆມາຕັ້ງແຕ່ວັນສຸກຜ່ານມາ ໃນຂະນະທີ່ເສັ້ນຕາຍຂອງພວກປະທ້ວງຫຍັບໃກ້ເຂົ້າມານັ້ນ ໂຄສົກຄົນນຶ່ງຂອງຕຳຫຼວດ ເຕືອນວ່າ ຈະມີການຕອບໂຕ້ຢ່າງແຂງຂັນຖ້າພວກປະທ້ວງບຸກເຂົ້າໄປຫລືພະຍາຍາມ ປິດລ້ອມຕຶກອາຄານຂອງລັດຖະບານ ທ່ານ Leung ບໍ່ໄດ້ໃຫ້ຮ່ອງຮອຍໃດໆ ທີ່ທ່ານຈະລາອອກ ໂດຍບໍ່ຍອມພົບປະກັບພວກ ປະທ້ວງທີ່ໂມໂຫໂທໂສກ່ຽວກັບເລື້ອງປັກກິ່ງບໍ່ຍອມອະນຸມັດໃຫ້ມີການເລືອກຕັ້ງຢ່າງເສ ລີໃນປີ 2017 ນັ້ນ ພັກຄອມມີວນິດ ຍັງໄດ້ໃຫ້ສັນຍານວ່າ ຕົນຍັງບໍ່ທັນຕຽມພ້ອມ ທີ່ຈະທຳການປະນີປະນອມ ໃດໆ ໃນບົດບັນນາທິການໃນໜ້າປົກຂອງໜັງສືພິມປະຊາຊົນລາຍວັນຊຶ່ງເປັນປາກກະ ບອກສຽງຂອງພັກ ກ່າວວ່າ ລັດຖະບານກາງຂອງຈີນມີຄວາມພໍໃຈຫຼາຍກັບທ່ານ Leung ທີ່ກຳລັງປະເຊີນກັບບັນຫາຢູ່ໃນເວລານີ້